ข้อบัญญัติองค์การบริหารส่วนตำบลเหนือเมืองข้อบัญญัติองค์การบริหารส่วนตำบลเหนือเมืองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเหนือเมืองอำเภอเมืองร้อยเอ็ด จังหวัดร้อยเอ็ดพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลเหนือเมือง โดยความเห็นชอบของสภาองค์การบริหารส่วนตำบลเหนือเมืองและนายอำเภอเมืองร้อยเอ็ด จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเหนือเมือง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเหนือเมือง อำเภอเมืองร้อยเอ็ดจังหวัดร้อยเอ็ด พ.ศ. ๒๕๕๖ข้อ ๒[๑] ข้อบัญญัติองค์การบริหารส่วนตำบลเหนือเมืองนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณดังต่อไปนี้๑. ด้านเหนือ จดเส้นตั้งฉากกับถนนสายฉ๑ ที่จุดซึ่งอยู่ห่างจากถนนสาย ง๒ บรรจบกับถนนสาย ฉ๑ ไปทางทิศตะวันออกเฉียงเหนือตามแนวถนนสายฉ๑ เป็นระยะ ๗๐๐ เมตร และจดเส้นตั้งฉากกับถนนสาย ง๑ ที่จุดซึ่งอยู่ห่างจากถนนสายง๒ บรรจบกับถนนสาย ง๑ ไปทางทิศเหนือตามถนนสาย ง๑ เป็นระยะทาง ๘๕๐ เมตรด้านตะวันออก จดสนามกีฬาจังหวัดร้อยเอ็ดวัดป่าศรีไพรวันและโรงเรียนบ้านหนองตากร้า (ศรีไพรไตรคามวิทยา) โรงเรียนขัติยะวงษาด้านใต้ จดถนนสายง๒ ฟากเหนือและจดเส้นตั้งฉากกับถนนสาย ฉ๑ ที่จุดซึ่งถนนสาย ง๒ บรรจบกับถนนสาย ฉ๑ด้านตะวันตก จดแนวเขตผังเมืองรวมเมืองร้อยเอ็ด ฟากตะวันออก๒. ด้านเหนือ จดเส้นขนานระยะ ๒๐๐เมตร กับศูนย์กลางถนนสาย ง๒ ฟากใต้ด้านตะวันออก จดเส้นขนานระยะ ๒๐๐ เมตร กับศูนย์กลางถนนสาย ง๒ ฟากตะวันออกด้านใต้ จดเส้นแบ่งเขตการปกครองระหว่างตำบลเหนือเมืองกับตำบลในเมืองฟากเหนือด้านตะวันตก จดเส้นแบ่งเขตการปกครองระหว่างตำบลเหนือเมืองกับตำบลในเมืองฟากตะวันออก และจดถนนคชพลายุกต์ ฟากตะวันออก และโรงเรียนขัติยะวงษา๓. ด้านเหนือ จดเส้นแบ่งเขตการปกครองระหว่างตำบลเหนือเมืองกับตำบลในเมืองฟากใต้ด้านตะวันออก จดเส้นขนานระยะ ๒๐๐ เมตร กับศูนย์กลางถนนสาย ง๒ ฟากตะวันออกด้านใต้ เส้นแบ่งเขตการปกครองระหว่างตำบลเหนือเมืองกับตำบลในเมืองฟากเหนือด้านตะวันตก จดเส้นแบ่งเขตการปกครองระหว่างตำบลเหนือเมืองกับตำบลในเมืองฟากตะวันออกบริเวณที่ ๒ หมายความว่าพื้นที่ในบริเวณดังต่อไปนี้ด้านเหนือ จดเส้นตั้งฉากกับถนนสายฉ๑ มีจุดซึ่งถนนสาย ง๒ บรรจบกับถนนสาย ฉ๑ และจดทางหลวงชนบท รอ ๓๐๗๓ ฟากใต้ด้านตะวันออก จดถนนสาย ง๑ ฟากตะวันตกด้านใต้ จดเส้นแบ่งเขตการปกครองระหว่างตำบลเหนือเมืองกับตำบลในเมืองฟากเหนือด้านตะวันตก จดแนวเขตผังเมืองรวมเมืองร้อยเอ็ดซึ่งเป็นเขตทหารบริเวณที่ ๓ หมายความว่าพื้นที่ในบริเวณดังต่อไปนี้๑. ด้านเหนือ จดแนวเขตผังเมืองรวมเมืองร้อยเอ็ดฟากใต้ด้านตะวันออก จดเส้นขนานระยะ ๖๕๐ เมตรกับศูนย์กลางทางหลวงแผ่นดินหมายเลข ๒๑๒ ฟากตะวันออกด้านใต้ จดเส้นตั้งฉากกับทางหลวงแผ่นดินหมายเลข๒๑๔ ที่จุดซึ่งอยู่ห่างจากถนนสาย ง๒ บรรจบกับถนนสาย ฉ๑ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๒๑๔ และถนนสาย ฉ๑ เป็นระยะ ๑,๓๕๐ เมตรด้านตะวันตก จดเส้นขนานระยะ ๕๐ เมตรกับศูนย์กลางทางหลวงแผ่นดินหมายเลข ๒๑๔ ฟากตะวันออก๒. ด้านเหนือ จดเส้นขนานระยะ ๕๐เมตร กับศูนย์กลางทางหลวงแผ่นดินหมายเลข ๒๓ ฟากใต้ด้านตะวันออก จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๒๓๒ ฟากตะวันตกด้านใต้ จดเส้นแบ่งเขตการปกครองระหว่างตำบลเหนือเมืองกับตำบลดงลานฟากเหนือด้านตะวันตก จดแนวเขตผังเมืองรวมเมืองร้อยเอ็ด ฟากตะวันออกบริเวณที่ ๔ หมายความว่าพื้นที่ในบริเวณดังต่อไปนี้๑. ด้านเหนือ จดแนวเขตผังเมืองรวมเมืองร้อยเอ็ดฟากใต้ด้านตะวันออก จดแนวเขตผังเมืองรวมเมืองร้อยเอ็ด ฟากตะวันตกด้านใต้ จดเส้นขนานระยะ๒๐๐ เมตร กับศูนย์กลางทางหลวงชนบท รอ ๓๐๗๓ ฟากเหนือ และเส้นตั้งฉากกับถนนสาย ฉ๑ที่จุดซึ่งอยู่ห่างจากถนนสาย ง๒ บรรจบกับถนนสาย ฉ๑ ไปทางทิศตะวันตกเฉียงเหนือตามถนนสายฉ๑ เป็นระยะ ๗๐๐ เมตร และจดเส้นตั้งฉากกับถนนสาย ง๑ ที่จุดซึ่งอยู่ห่างจากถนนสายง๑ เป็นระยะทาง ๘๕๐ เมตรด้านตะวันตก จดแนวเขตผังเมืองรวมเมืองร้อยเอ็ด ฟากตะวันออก๒. ด้านเหนือ จดแนวเขตผังเมืองรวมเมืองร้อยเอ็ดฟากใต้ด้านตะวันออก จดแนวเขตผังเมืองรวมเมืองร้อยเอ็ด ฟากตะวันตกและจดเส้นแบ่งเขตการปกครองระหว่างตำบลเหนือเมืองกับตำบลนิเวศน์ด้านใต้ จดทางหลวงแผ่นดินหมายเลข๒๓๒ ฟากตะวันตก และจดเส้นแบ่งเขตการปกครองระหว่างตำบลเหนือเมืองกับตำบลในเมืองฟากเหนือด้านตะวันตก จดเส้นขนานระยะ ๒๐๐ เมตร กับศูนย์กลางทางหลวงชนบทรอ ๓๐๗๓ ฟากตะวันออก๓. ด้านเหนือ จดแนวเขตผังเมืองรวมเมืองร้อยเอ็ดฟากใต้ด้านตะวันออก จดเส้นแบ่งเขตการปกครองระหว่างตำบลเหนือเมืองกับตำบลในเมืองฟากตะวันออกด้านใต้ จดทางหลวงแผ่นดินหมายเลข๒๓ ฟากเหนือด้านตะวันตก จดแนวเขตผังเมืองรวมเมืองร้อยเอ็ด ฟากตะวันออก๔. ด้านเหนือ จดทางหลวงแผ่นดินหมายเลข๒๓ ฟากใต้ด้านตะวันออก จดเส้นแบ่งเขตการปกครองระหว่างตำบลเหนือเมืองกับตำบลดงลาน ฟากตะวันตกด้านใต้ จดเส้นขนานระยะ๕๐ เมตร กับศูนย์กลางทางหลวงแผ่นดินหมายเลข ๒๓ ฟากเหนือด้านตะวันตก จดแนวเขตผังเมืองรวมเมืองร้อยเอ็ด ฟากตะวันออกทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่ในเขตองค์การบริหารส่วนตำบลเหนือเมืองภายในบริเวณตามแนวเขตแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการยกเว้นบริเวณที่กำหนดเป็นเขตพื้นที่เพื่อการอนุญาตให้ตั้งสถานบริการตามกฎหมาย(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายเศษวัสดุ(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สุสานและฌาปนสถานตามกฎหมายว่าด้วยสุสานและฌาปนสถาน(๓) สถานบริการตามกฎหมายว่าด้วยสถานบริการ(๔) อาคารพาณิชยกรรมประเภทอาคารสูง หรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) สถานสงเคราะห์หรือรับเลี้ยงเด็ก(๖) สถานสงเคราะห์หรือรับเลี้ยงคนชรา(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการข้อ ๕ ภายในบริเวณพื้นที่ที่กำหนดไว้ตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลเหนือเมืองรักษาการตามข้อบัญญัตินี้ประกาศณ วันที่ ๑๕ สิงหาคม พ.ศ. ๒๕๕๖ไพบูลย์แน่นอุดรนายกองค์การบริหารส่วนตำบลเหนือเมือง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลเหนือเมือง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเหนือเมือง อำเภอเมืองร้อยเอ็ดจังหวัดร้อยเอ็ด พ.ศ. ๒๕๕๖๒. บัญชีท้ายข้อบัญญัติองค์การบริหารส่วนตำบลเหนือเมือง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเหนือเมือง อำเภอเมืองร้อยเอ็ดจังหวัดร้อยเอ็ด พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑ ตุลาคม ๒๕๕๖อุษมล/ผู้ตรวจ๙ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๒๕ ง/หน้า ๘/๒๗ กันยายน ๒๕๕๖